Тоня Трайкова
Човече непознат

chitanka.info

Човече непознат, дошъл отнейде

на пустия ми плаж с капризно слънце,

донесъл силен вятър за платната

и весели вълни за бреговете.

Аз исках да ти взема свободата

и да ти дам, каквото си поискаш…

Човече непознат, дошъл отнейде,

тъй както някой идва да обича.

Ограбих те в най-топлата ти вечер,

когато спря покорно в моя пристан,

а аз към хоризонта вече бързах,

отново необвързана и чиста.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.